Bosanskohercegovačka ekspedicija na Tian Shan 1991.
<s>Bosanskohercegovačku ekspediciju na Tian Shan organizirao je Planinarski savez Bosne i Hercegovine krajem jula i početkom augusta 1991. pod nazivom Tian Shan '91.</s><s>Tian Shan je planinski lanac, dug više od 2.400 kilometara, na granici između Kirgistana i Kine.</s><s>U toj su regiji dva najsjevernija vrha na svijetu iznad 7.000 m: Han Tengri i Vrh Pobjede.</s>

<s>Han Tengri je geološke visine 6.995 m, ali je ledena kapa produžila visinu na 7.010 m. Ukrajinski alpinist Mihail Pogrebecki i njegov tim prvi su se popeli na vrh 1931, idući danas klasičnom rutom preko jugozapadnog grebena, koju je odabrao i bosanskohercegovački tim.</s>

<s>Ekspediciju su sačinjavali Muhamed Gafić (vođa), Muhamed Šišić, Edin Durmo, Naim Logić, Dragan Zlatanović (Planinarski Savez Srbije) i Mirza Todorović kao fotograf.</s>

<s>Cilj ekspedicije bio je Han Tengri.</s><s>Na put su krenuli 17. jula 1991. iz Sarajeva i preko Beograda, Kijeva i Rostova na Donu stigla 21. jula u Biškek (tadašnji Frunze), glavni grad Kirgistana.</s><s>Malim avionom prebacili su se od Biškeka do Karakola (bivšeg Prževalska), grada s približno 70.000 stanovnika, smještenog u masivu Tian Shan, vrlo blizu jezera Isik-Kul.</s><s>Karakol je početna tačka svih ekspedicija koje idu na južnu stranu Han Tengrija ili Vrha Pobjede.</s><s>Sljedećeg dana prebacili su se helikopterom do kampa Maida Adir (3.100 m.), a zatim u bazni kamp na ledniku Južni Engilček (4.000 m).</s>

<s>Uspon 
Tokom uspona podignuta su četiri visinska kampa, na 4.200, 5.200, 6.000 i 6.400 m. Put prema kampu 2 prepun je pukotina i ledenih blokova, a alpinisti su bili izloženi i lavinama s okolnih vrhova.</s><s>Kamp 3 jedna je velika snježna jama, koju su iskopali sovjetski alpinisti.</s><s>Ona je dobra zaštita od jakog sunca te sklonište od vjetrova i hladnoće.</s><s>Kada je vani -30 °C, unutra je samo -5 °C. Sa strane ima nekoliko šatora, ali uglavnom svi koriste ovaj "ledeni planinarski dom".</s><s>U njemu je stalno jedan od domaćih alpinista, koji redovno održava radiovezu s baznim kampom na ledniku i izvještava o vremenu, stanju u kampu i kretanju timova.</s><s>U njemu se susreću alpinisti iz drugih ekspedicija i razmjenjuju iskustva.</s><s>Kako je Han Tengri najsjeverniji vrh iznad 7.000 m, često je opasan i vrijeme se nepredvidljivo mijenja.</s><s>Penjačka sezona vrlo je kratka, od sredine jula do kraja augusta.</s><s>Na vrh su se popeli Gafić, Durmo, Logić i Zlatanović.</s><s>Šišić je dostigao visinu 6.900 m, a Todorović 6.000 m. tokom aklimatizacije.</s>

<s>Reference</s>

<s>Planinarske ekspedicije
Planinarstvo u Bosni i Hercegovini</s>

